
PËR DISA NDRYSHIME NË VENDIMIN NR.358, DATË 28.7.1999 TË KËSHILLIT TË MINISTRAVE “PËR MIRATIMIN E STRUKTURËS SË PAGËS SË PUNONJËSVE TË DOGANAVE”, TË NDRYSHUAR

Në mbështetje të nenit 100 të Kushtetutës, të nenit 5/1 të ligjit nr.8487, datë 13.5.1999 “Për kompetencat për caktimin e pagave të punës”, të ndryshuar, të ligjit nr.8449, datë 27.1.1999 “Kodi Doganor i Republikës së Shqipërisë”, të ndryshuar, dhe të ligjit nr.9464, datë 28.12.2005 “Për Buxhetin e Shtetit të vitit 2006”, me propozimin e Ministrit të Brendshëm dhe të Ministrit të Financave, Këshilli i Ministrave

VENDOSI: 

1. Në vendimin nr.358, datë 28.7.1999, të Këshillit të Ministrave, të ndryshuar, të bëhen këto ndryshime:
a) Shkronjat “a” dhe “b” të pikës 1 “Paga e drejtorit të Përgjithshëm të Doganave dhe paga e zëvendësdrejtorit të Përgjithshëm të Doganave”, shfuqizohen. 
b) Lidhja nr.1 “Struktura e pagës së doganave”, zëvendësohet me lidhjen nr.1 “Struktura dhe nivelet e pagave për punonjësit e sistemit të doganave”, që i bashkëlidhet këtij vendimi dhe është pjesë përbërëse e tij. 
c) Lidhja nr.2 zëvendësohet me lidhjen me të njëjtin numër dhe emërtim, që i bashkëlidhet këtij vendimi dhe është pjesë përbërëse e tij. 
2. Efektet financiare, që rrjedhin nga zbatimi i këtij vendimi, për vitin 2006, të përballohen nga fondet e parashikuara për rritjen dhe reformën në sistemin e pagave dhe nga fondi limit i planifikuar për shpërblimet në sistemin doganor për këtë vit. 
Ky vendim hyn në fuqi pas botimit në Fletoren Zyrtare dhe i shtrin efektet financiare nga data 1 korrik 2006. 

Kryeministri
Sali Berisha





















Lidhja nr.1

STRUKTURA DHE NIVELET E PAGAVE PËR PUNONJËSIT E SISTEMIT TË DOGANAVE

	
	PAGA MUJORE

	
	
	
	
	Paga individuale (Paga bazë)
	Shtesa e pozicionit (SHP)
	Shtesa për kushte pune

	KATEGORIA
	
	Paga e grupit (PG
	Pozicioni
	Shtesa vjetorepër vjetërsi
	Shtesa për kualifikim (SHK)
	Shtesa e pozicionit (SHP)
	Shtesa për kushte pune

	
	II-a
	
	Drejtor i Përgjithshëm
	2%
	
	97 713
	13 000

	
	II-b
	
	Zv/drejtor i Përgjithshëm
	2%
	
	80 342
	13 000

	A
	III-a
	1
	Këshilltar.Drejtor drejtorie. Drejtor drejtorie rajonale. Kryetar i degës doganore Tiranë, Durrës, Vlorë, Shkodër, Gjirokastër. Nëpunës ndërlidhës i qendrës SECI
	2%
	
	59 714
	16 500

	B
	III-a/1
	1
	Përgjegjës/Shef sektori. Specialist i marrëdhënieve me publikun. Kryetar dege doganore Fier, Kapshticë, Korçë, Lezhë, Bllatë, Kukës, Sarandë, Berat, Tri Urat, Qafë-Thanë,Elbasan. Kryehetues doganor. Shef operacionesh doganore në degën doganore Tiranë, Durrës.
	2%
	
	49 942
	15 000

	C1
	III-b
	1
	Specialist në Drejtorinë e Përgjithshme. Specialist laboratori. Përkthyes. Inspektor kontrolli. Koordinator në DOH. Shef turni. Komandant grupi antikontrabandë. Doganier analize risku aposteriori, borxhi. Jurist. Administrator rrjeti në degë doganore.
	2%
	
	43 428
	13 500

	C2
	IV-a
	1
	Doganier kontrolli dokumentar, fizik. Llogaritar. Inspektor antikontrabande. Asistent laboratori.
	2%
	
	32 571
	13 000

	C3
	IV-b
	2
	Doganier pranues. Doganier peshoreje. Doganier pike kontrolli. Përpunues informacioni. Sekretare. Arkivist
	2%
	
	21 714
	11 000

	D1
	
	2
	Arkëtar. Magazinier.Furnitor. Operator. Shofer. Teknik. Shoqërues
	2%
	
	15 750
	9000

	D2
	
	3
	Centralist. Sportelist. Sanitar. Mirëmbajtës
	2%
	
	12 600
	5000

	D2
	
	4
	Pastrim mirëmbajtje
	2%
	
	12 600
	3000





Lidhja nr.2

	GRUPI
	PAGA NË LEKË

	1
	10 050

	2
	8 950

	3
	7 000

	4
	4 500




